—i4 — LILL-PAPA' Meta x-xita bla ma tehda tinżel u tqajjem f'qalbi ritmi żgħar imma b'saħħithom jiġi quddiemi l-isponża ħass ta' qabrek u x-xquq iqattru fuq il-fdal tat-tebut tiegħek fuq il-fdal ta' ġismek. fis-siġar oxxillanti bħall-qasab tat-tfal fit-tjun tal-bjar ifittxu li jħossu xi ħagġ'iebsa imma l-kampnar li sab is-samm ma jitħarrekx, Jiżhru s-siġar u bħall-klieb imxarrba ifarfru d-dwejjaq. Ruħek rieqda f'għaxwa bla żmien u atoma ta' żmien eċċitata bla ċaqliq iż-żenit, ħin l-orkestra kollha tgħajjat tmiss tbus u t-tgħanniqa, tagħfis xfur l-għajn 'il ġewwa u l-qalb tħoss biss sar ta' dejjem Papà, meta nxrobt minn magħna bħalma l-ilma minn banju u waqaf ir-ritmu mkarkar tat-tħarħira spiċċaw għalik ir-ritmi tal-għanja wild ruħek F'dinja bla passat u bla futur bia ċaqliq u bla spazju jieqaf ir-ritmu sbuħija ta' nuqqas sbuħija minn nuqqas Kristu bniedem 'ħabba d-dnub felix culpa7 Jew bħalma Alla f'ħin wieħed jara l-iżmna wieħed wara l-ieħor f'ħin wieħed - u s-sbuħija tad-dinjiet f'ħin wieħed inti tħoss bil-qalb u bil-ħsieb ta' ġismek tara b'għajnejk u fit-tifkira l-atmosferi fugaċi tat-tfulija li jżuruna bħal midneb fi knisja bħall-imsiefra fi gżiritna bl-istess għagħa fil-moħħ u bl-istess serqa donnhom saqajn żgħar ħafja u t-tifkiriet tal-ġlieda ta' żgħożitek il-kliem ħiereġ fawwara ta' ħadid ibaqbaq jagħli Tifkiriet li fil-ħajja jaqbduk, bħal tnehida twila rqiqa mgħaġġla ta' vjolin u joxxillawk palma twila vibranti b'ħajja ġdida. Tara missier l-ibħra ħodor u koħol ta' pajjiżek u l-ġonna Vjenna li bħal tagħhom dieqa m'hemmx Missier aħna siġar, Meta t-tanbur għafasli qalbi bħal f'mehrież Kont naf li ġismek sejjer, ruħek baqgħet. Ma ħassejtx, Ma nafx, Nemmen, imma mhux dejjem inħoss, Dak il-ħin ġismi mexa wrajk waħdu bħal ma nħossu mitluq u narah minn fuq meta nitqarben, nagħfas ħalqi, u moħħi joħroġ barra, Illum, illum Missier li x-xita ħaslet kollox naħseb, nemmen u nħoss dejjem. Il-Lejl jiftaħ il-ward bil-moħbi u jħalli l-Jum jieħu l-ġieħ kollu hu.— Il-werqa ssir warda meta tħobb. Il- warda ssir frotta meta tqim.—